  Майя Бывальцева Матэктӥсь шутэтскон нуналъёсы Удмуртиын дыры-дырын зорылоз. Со сярысь ивортэ улосвыл Гидрометцентрлэн пресс-службаез. Кӧснуналэ, 8-тӥ куарусёнэ, нуназе шунды пуксён палась пельтӥз тӧл кужмоялоз – секундскын 8-13 метрозь. Дырын-дырын зороз, уйпал ёросъёсын – золгес, озьы ик гудыръялоз. Температура шӧдскымон уз воштӥськы: уйин +5…+10 градус возьмало, нуназе +16…+21 градус. Арнянуналэ, 9-тӥ куарусёнэ, элькунэз кезьыт фронт ортчоз, собере кезьытскоз: нуназе 10-15 градуслэсь шуныт уз луы шуыса чаклало. Удмуртилэн тросаз ёросъёсаз дырын-дырын зороз. Элькунлэн лымшор ёросъёсаз фронтлэн мышкыз вордӥськонэ потон уе но ӝегалоз, соин ик отын зороз. Тужгес кезьыт уй 9-тӥысь 10-тӥ куартолэзе потон уе луоз – 0…+5 градус. Вордӥськонэ нуназе зоръёс куд-ог интыосын гинэ луозы, тӧл лябомоз, но температура +10…+15 градуслэсь вылӥе уз ӝутскы.  Тегъёс: Гидрометцентр Удмуртия куазь  